*Se også Sørenga (historisk område)*

Nye **Sørenga** er et strøk i Oslo. Strøket preges av ny bebyggelse, anlagt mellom 2009 og 2017, som del av Fjordbyen. Strøket er anlagt på 1900-tallets kaianlegg utenfor det historiske Sørenga. Område Utbyggingen er del av Bjørvika-prosjektet. Området er avgrenset av Bispekilen i nord, Kong Håkon 5.s gate (tidligere kalt *Sørenggata*, eller bare *Sørenga*) i øst og Bispevika (Oslofjorden) i vest. Området ble ferdig utbygd i 2017 med 746 leiligheter fordelt på 8 byggetrinn, samt kommunalt sjøbad, havnepromenade, park og flere serveringssteder.

Det må skilles mellom historiske Sørenga (Middelalderbyens søndre bydel) og det nye Sørenga (Sørengkaia og Sørengutstikkeren). Det gamle Sørenga og det nye Sørenga ligger på hver sin side av Kong Håkon 5.s gate (KH5).

Den nordre delen av området er egentlig *Sørengkaia*, et kaianlegg som ble bygd i perioden 1906-16. Kaiforlengelsen sørover, *Sørengautstikkeren*, ble bygd i perioden 1961-71. Bebyggelsen har adresse *Sørengkaia* (7–119, 60–144).

Mellom *Sørengautstikkeren* og fastland er det gravet en gjennomgående kanal som gjør at Sørenga forbindes til fastlandet med broer. Sørenga er pr. definisjon en øy i Oslofjorden.[]

Bakgrunn
--------

I november 2007 solgte HAV Eiendom AS – som ligger under Oslo Havn – utstikkeren for 940 millioner kroner til Sørenga Utvikling KS. Totalt utbyggingsvolum er vedtatt til rundt 80 000 m² (T-BRA), hvorav 90% er avsatt til boliger. Byggingen av første trinn startet høsten 2009, og de første beboerne flyttet inn i 2011. Utbyggingen ble ferdig i 2017. Sørenga inngår i planene for Havnepromenaden fra Frognerkilen til Alnas utløp, som ble vedtatt i 2008. Promenaden vil gå langs sjøkanten rundt utstikkeren.

Nabostrøk
---------

Strøkene i nærmeste omegn er Gamlebyen i øst og Bjørvika i nord og vest. Etter hvert skal Grønlikaia, kaiområdene sør for Sørengutstikkeren og vest for det historiske Grønlia, bygges ut med boliger.

Bebyggelse
----------

### Sørenga sjøbad

Sørenga sjøbad er et kommunalt badeanlegg, åpnet i juni 2015 
. Anlegget er en 190 meter lang flytende park på 5 000 kvadratmeter, som inkluderer et 200 kvadratmeter stort lukket basseng med renset sjøvann, et 50 meter langt åpent basseng med 8 baner, stupetårn og rekreasjonsområde.

### Sørenga sentralpark

Sørenga sentralpark er en grønn akse gjennom boligområdet på Sørenga. På østsiden er sentralparken uteareal for barnehagene, men har ellers fri tilgang for alle. Parken munner ut i Sørenga sjøbad.

### Sørenga friluftshus

I 2016 åpnet Den Norske Turistforening en ny turisthytte, eller friluftshus, på Sørenga .

Bilder
------

* Den nye bebyggelsen på Sør­enga­ut­stikkeren sett fra Paulsen­kaia bak Operaen Foto: Helge HøifødtDen nye bebyggelsen på Sør­enga­ut­stikkeren sett fra Paulsen­kaia bak Operaen Foto: Helge Høifødt
* Bebyggelsen med Hovedøya til høyre Foto: Helge HøifødtBebyggelsen med Hovedøya til høyre Foto: Helge Høifødt
* Boliger. Foto: Helge HøifødtBoliger. Foto: Helge Høifødt
* Gårdsrom. Foto: Helge HøifødtGårdsrom. Foto: Helge Høifødt
* Ytre kanal. Foto: Helge HøifødtYtre kanal. Foto: Helge Høifødt
* Sørenga­utstikkeren før bolig­ut­byggingen begynte, mai 2010. Foto: Helge HøifødtSørenga­utstikkeren før bolig­ut­byggingen begynte, mai 2010. Foto: Helge Høifødt
* Havne­promenaden på Sør­enga, sett mot Barcode. Foto: Katrine LunkeHavne­promenaden på Sør­enga, sett mot Barcode. Foto: Katrine Lunke
* Bjør­vika og Sør­enga i august 2016, sett fra Dronning Eufemias gateBjør­vika og Sør­enga i august 2016, sett fra Dronning Eufemias gate

Referanser
----------

1. 1 2  *Havnepromenaden i Oslo. Forslag til prinsipp- og strategiplan.* Utarbeidet av Rodeo Arkitekter AS og White Arkitekter AB. Fjordbykontorets hjemmeside, 18. november 2013, pdf, side 145 (besøkt 13. desember 2013)
2. ↑  «Sørenga er ferdig» **(norsk)**. Arkivert fra originalen 7. november 2017. Besøkt 14. september 2017.
3. ↑  Oslo kommunes bydelsoversikt
4. ↑  «Folkefest under åpningen av nye Sørenga sjøbad». Osloby.no. 26. juni 2015.
5. ↑  «Sørenga sjøbad slepes på plass». nrk.no. 12. november 2014.
6. ↑  «Her åpner byens nye urbane turisthytte neste år». Osloby.no. 11. oktober 2015.

Eksterne lenker
---------------

* Nettstedet til utbyggeren av Sørengautstikkeren (besøkt 7. juli 2012)
* Nettstedet til Sørenga båtforening Arkivert 9. august 2020 hos Wayback Machine.

| * v
* d
* r
Fjordbyen i Oslo |
| --- |
| Strøk fra vest mot øst | Frognerstranda • Filipstad • Tjuvholmen • Aker Brygge • Rådhusplassen • Akershusstranda • Vippetangen • Bjørvika • Sørenga • Grønlia |
| Prosjekter med tilknytning | Sydhavna • Fjordtrikken • Havnepromenaden |

Portal: Oslo

|  |  |
| --- | --- |
| Oppslagsverk/autoritetsdata | Oslo Byleksikon
 |